ድረገፆችም ሆኑ የሆሆ ጋጋታ ቡድን ደጋፊዎች፤ የግለሰቦችን ተክለሰውነት ለማሳመር “የአመቱ ሰው” እያሉ በተለይም ጸረ አማራና የሻዕቢያ አሞጋሾች የሆኑ የፖለቲካ ተቃዋሚ መሪዎችንና የግራኝ አህመድ ታሪክ አሞጋሾች የማሽሞንሞን ሱስ ይዟቸዋል። በእነዚህ ክፍሎች ብዙም አልተገረምኩም፡ እነ ጃዋር መሐመድን፤ ወደ ኤርትራ ሄደው ኢሳያስን ሲያሞካሹልን የነበሩትና ወደ ኤርትራ ሔደው “ሕዝባዊ ሓይል” ተብየው የተሰለፉ ኢትዮጵያዊያን ዜጎችን ሲያስገርፉ የነበሩትን እነ አንዳርጋቸው ጽጌን እና እነ ተስፋዬ ገበረአብን የመሳሰሉት አማራን ሲዘልፉ ፤ በመጽሐፍቶቹ ላይ የመግቢያ መቅድም ቃላቸውን ሲያሰፍሩ እና ሲያሻሽጡለት የነበሩትን፤ እንዲሁም የኦነግን ወንጀለኞችና የስብሰባ ድግሳቸውን ሲያሟሙቁ ከነበሩት ድረገፆች የሚጠበቅ ነውና አልገረመኝም። ዛሬም እንደወትሮው ትኩረቴ በነዚህ ክፍሎች ሳይሆን፤ አማራ ሆነው፤ አማራ ሲጠቃ ዝምታን በመረጡ ምሁራን ላይ ነው (አማርኛ ተናጋሪ አንጂ አማራ አይደለሁም በሚሉ እና ኢትዮጵያዊ አንጂ አማራ አይደለሁም ብለው ስለ አማራ ሰቆቃ ፍንክች የማይላቸውንም ጭምር አይደለም እየተናገርኩ ያለሁት፤ ወይንም አማራ ሆነው አማራን በማጥፋት ተልዕኮ የተሰማሩ የወያኔ ቡችሎችና ራሳቸውን የካዱና እራሳቸውን ሚሰድቡ “ትንንሽ ሰዎችን” አይደለም) ። ትኩረቴ አማራ ነኝ በሚሉት አማራው ሲገደል፤ሲባረር ጩሆታቸውን ለዓለም ሕዝብ ላለማሰማት የለገሙትን ምሁራን ላይ ነው።
